KOMISSION PÄÄTÖS,
tehty 19 päivänä joulukuuta 1994,
yhteisön taloudellisesta lisätuesta yhteisön maidon ja maitotuotteiden määrityksistä ja testauksista vastaavan vertailulaboratorion Laboratoire central d'hygiène alimentaire, Pariisi, Ranska, toimintaan (94/841/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 28 artiklan,
sekä katsoo, että
neuvoston direktiivin 92/46/ETY(3) 28 artiklan säännösten mukaisesti Laboratoire central d'hygiène alimentaire Pariisi, Ranska, on valittu maidon ja maitotuotteiden määrityksistä ja testauksista vastaavaksi vertailulaboratorioksi,
komission päätöksen 94/94/EY(4) mukaisesti taloudellista tukea on jo annettu Laboratoire central d'hygiène alimentaire -laboratoriolle, Pariisi, Ranska, ja Euroopan yhteisö ja tämä laboratorio ovat tehneet sopimuksen vuodeksi; tämän sopimuksen voimassaoloa olisi pidennettävä ja säädettävä taloudellisesta lisätuesta, jotta vertailulaboratorio pystyy jatkamaan sille direktiivin 92/46/EY liitteen D II luvussa vahvistettuja toimia ja tehtäviä, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhteisö myöntää direktiivin 92/46/ETY liitteen D I luvussa nimetylle yhteisön vertailulaboratorio Laboratoire central d'hygiène alimentaire -laboratoriolle, Pariisi, Ranska, taloudellista lisätukea enintään 100 000 ecua.
2 artikla
1 Edellä 1 artiklan mukaisesti päätöksessä 94/94/EY tarkoitettua sopimusta pidennetään vuodeksi.
2 Maatalouden pääjohtajalla on lupa allekirjoittaa sopimuksen lisäyksen Euroopan yhteisöjen komission puolesta.
3 Edellä 1 artiklassa määrätty taloudellinen tuki maksetaan vertailulaboratoriolle päätöksessä 94/94/EY tarkoitetussa sopimuksessa määrättyjen yksityiskohtaisten sääntöjen mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä joulukuuta 1994.